EkBass/fiwiki-20250220-pages-articles huggingface dataset:
Filippiinienhaukkapöllö

Filippiinienhaukkapöllö (Ninox philippensis) on pöllöihin kuuluva lintu. Se on kotoperäinen Filippiineillä. ==Kuvaus== Filippiinienhaukkapöllö on korvaton laji. Koiraat ja naaraat ovat hyvin samannäköisiä. Alalajit eroavat toisistaan kooltaan ja vatsapuolen kuvioiltaan. Suurimpia ovat N. p. reyi and N. p. spilonota ja pienimpiä N. p. philippensis, N. p. spilocephala ja N. p. mindorensis. N. p. reyi, N. p. spilonota ja N. p. mindorensis ovat vatsapuoleltaan ruudullisia. Muiden alalajien kuvio on raidallinen. N. p. philippensis -alalajilla on valkoinen läiskä, jossa silmät, nokka ja valkoiset viikset muodostavat päähän x:n muotoisen kuvion. Kaikkien alalajien selkäpuoli on ruskea, ja siipiä peittävät valkoiset soikea täplät. Pyrstö on tummanruskea, ja siinä on kapeita valkeita raitoja. Pää on sivuilta ruskea, leuka on valkeahko, mutta muuten on alapuoli vaalea, ja siinä on ruskeita raitoja, jotka vatsassa ovat näkyvämpiä. Pyrstö on alapuolelta valkea. Ruudullisilla lajeilla on tätä kuviota alapuolella, päässä, selän yläosassa ja siivissä. Jalat ovat puolittain höyhenpeitteiset. Nokka on oliivinvihreä, jalat vaaleankeltaiset. Linnun koko on pyrstö mukaan lukien 21–26,5 cm, ja sen siipien väli on 16,5–20,5 cm. ==Systematiikka ja taksonomia== Sen alalajeja tunnetaan kahdeksan: * Ninox philippensis centralis (Bohol, Boracay, Carabao, Guimaras, Negros, Panay, Semirara ja Siquijor) * Ninox philippensis mindorensis (Mindoro) * Ninox philippensis philippensis (Biliran, Buad, Catanduanes, Leyte, Luzon, Marinduque, Polillo ja Samar) * Ninox philippensis proxima (Masbate) * Ninox philippensis reyi (Bongao, Jolo, Sanga Sanga, Siasi, Sibutu ja Tawi-Tawi) * Ninox philippensis spilocephala (Basilan, Dinagat, Mindanao ja Siargao) * Ninox philippensis spilonota (Camiguin, Cebu, Sibuyan ja Tablas) * Ninox philippensis ticaoensis (Ticao) Paikallisesti lintu tunnetaan muiden suurten pöllöjen tavoin nimellä kuwago. ==Ekologia== Filippiinienhaukkapöllöä tavataan metsäalueilla 1 800 metrin korkeuteen, joskin ne oleskelevat enimmäkseen alle 1000 metrin korkeudessa. Sen luontaisia elinympäristöjä ovat subtrooppiset ja trooppiset kosteat alavat vuoristometsät. Tämä laji parittelee helmikuussa. Pesän se tekee onttoon puuhun. ==Lähteet== * Kennedy, R.S., Gonzales P.C., Dickinson E.C., Miranda, Jr, H.C., Fisher T.H. (2000) A Guide to the Birds of the Philippines, Oxford University Press, Oxford ===Viitteet=== ==Aiheesta muualla== *Kuva ADW *Kuva Flickr Luokka:Haukkapöllöt
Joulusaarenpöllö

Joulusaarenpöllö (Ninox natalis) on pöllöihin kuuluva lintu. Se on kotoperäinen JoulusaarellaBirdlife.org, haettu 17.7.2012. Pöllön luontaisia elinympäristöjä ovat subtrooppiset ja trooppiset alavat metsät sekä subtrooppiset ja trooppiset kosteat pensasarot. Lajia uhkaa elinympäristöjen häviäminen. Joulusaarenpöllö on kooltaan 26–29 cm. Se on väritykseltään punaruskea sekä läheistä sukua Kaakkois-Aasian ja Australian haukkapöllöille. Lajia esiintyy vain Joulusaarella. Kannan kooksi on arvioitu noin tuhat yksilöä, ja pesiviä pareja on Richard Hillin mukaan noin 560. Joulusaarenpöllöä on pidetty muista pöllöistä erillisenä lajina vasta vuodesta 1998 lähtien. ==Lähteet== *Owls, Frogmouths and Nightjars of Australia. David Hollands. Australia 2008 === Viitteet === Luokka:Haukkapöllöt Luokka:Uhanalaiset linnut
Colonia Finlandesa

Colonia Finlandesa on vuonna 1906 Pohjois-Argentiinaan Misionesin maakunnan laaksoon perustettu suomalaisyhteisö. Perustajia oli 122, ja ryhmän johdossa ja hankkeen alkuunpanijana oli Arthur Thesleff. Siirtokunnassa asui enimmillään 1930-luvulla 500 henkeä. Siirtokunnan alkuperäisenä tavoitteena oli kerätä sen asukkaille miljoonaomaisuus 20 vuodessa viljelemällä paikallista hedelmällistä maata. Yhteisö kesti ihanneyhteisönä pari vuotta perustamisensa jälkeen, mutta sittemmin siitä tuli tavallinen suomalaissiirtokunta. Siirtokunnan synnyn taustalla oli alkujaan Venäjän vallan aikainen Suomessa harjoitettu sortopolitiikka. Thesleff palasi Suomeen jo 1909, kun vaikeuksia alkoi kasaantua. 1920-luvulla Colonia Finlandesaan muutti toinen merkittävä siirtolaisten aalto. Osa uusista asukkaista oli maatyöläisiä, toisin kuin aiemmat siirtolaiset, jotka olivat olleet suurimmaksi osaksi kaupunkilaisia ja huonosti maanviljelyä tuntevia. ==Lähteet== ==Kirjallisuutta== * Katriina Ranne, Maa kuin veri, 2021 * Sven Arne Flodell, Brasiliefararna, 2000 * Olavi Lähteenmäki, Colonia Finlandesa, Uuden Suomen perustaminen Argentiinaan 1900-luvun alussa, 1989 * Teuvo Peltoniemi, Kohti parempaa maailmaa, 1985 * Enrique Tessieri, Kaukainen maani, Päätepysäkki Colonia Finlandesa, 1986 ==Aiheesta muualla== * Colonia Finlandesa, Suomen suurlähetystö, Buenos Aires (Archive.org) * Suomalaisten utopiayhteisöjen historiaa * Ylen Elävä arkisto: Argentiinan aarniometsissä mureni jopa suomalainen sisu * Argentiinan suomalaisia, Suomen Kuvalehti, 16.02.1929, nro 7, s. 30, Kansalliskirjaston digitaaliset aineistot * Suomalaiset Argentinassa, Helsingin Sanomat Viikkoliite, 09.11.1930, nro 45, s. 6, Kansalliskirjaston digitaaliset aineistot * Etelä-Amerikka - pettymyksien luvattu siirtolaismaa, Aamulehti, 01.04.1934, nro 87, s. 18, Kansalliskirjaston digitaaliset aineistot Luokka:Misionesin maakunta Luokka:Utopiat Luokka:Ulkosuomalaiset yhteisöt Luokka:Muuttoliike
USS Wasp (CV-18)

USS Wasp (runkonumero CV-18) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951–1972 osallistuen toiseen maailmansotaan ja Korean sekä Vietnamin sotiin. == Valmistus == Alus tilattiin Bethlehem Steel Companyltä Quincystä Massachusettsistä, missä köli laskettiin 18. maaliskuuta 1942 nimellä USS Oriskany. Alus nimettiin 13. marraskuuta uudelleen USS Waspiksi. Se laskettiin vesille 17. elokuuta 1943 kumminaan Massachusettsin senaattorin David I. Walshin sisar Julia M. Walsh ja liitettiin laivastoon 24. marraskuuta ensimmäisenä päällikkönään Clifton A. F. Sprague.DANFS – USS Wasp == Palvelus == Koeajojen päätyttyä vuoden 1943 lopulla alus palasi Bostoniin, jossa se siirrettiin telakalle havaittujen vikojen ja puutteiden korjaamiseksi. Palvelukseen palattuaan alus lähti 10. tammikuuta 1944 Bostonista matkaten Hampton Roadsiin Virginiaan, josta se jatkoi matkaansa kuun viimeisenä päivänä Trinidadiin valmistautumaan Tyynenmeren sotatoimiin siirtymiseen. Maaliskuun alkupäivinä Wasp lähti Panaman kanavan kautta kohti etelää saapuen 21. maaliskuuta San Diegoon, josta se jatkoi edelleen Havaijille. Alus saapui 4. huhtikuuta Pearl Harboriin, jossa se osallistui koulutukseen ennen lähtöään Marshallin saarille liittyäkseen kontra-amiraali Alfred E. Montgomeryn johtamaan TG58.6:een. Wasp ja tukialusosastoon kuuluneet USS Essex ja USS San Jacinto lähtivät 14. toukokuuta merelle iskeäkseen Marcuksen ja Waken saarilla olleisiin kohteisiin. Operaation tarkoituksena oli antaa koulutusta vasta muodostetulle osastolle sekä estää alueen lentokenttien toiminta Mariaanien operaatioiden aikana. Lentokoneet iskivät Marcukselle 19. ja 20. toukokuuta kohdaten voimakasta ilmatorjuntatulta, mutta ne kykenivät saavuttamaan tavoitteensa ja estivät kenttien toiminnan Saipanin taisteluiden aikana. Huono sää esti lentotoiminnan 21. toukokuuta lentotukialusosasto kokoontui, jonka jälkeen se siirtyi Wakelle. Osaston lentokoneet moukaroivat saarta 24. toukokuuta estäen sen lentotoiminnan. 1\. maaliskuuta 1972 annettiin ilmoitus aluksen palveluksesta poistosta. Se poistettiin 1. heinäkuuta palveluksesta ja myytiin 21. toukokuuta 1973 romutettavaksi Union Minerals and Alloys Corporationille New York Cityyn.uscarriers.net == Lähteet == == Aiheesta muualla == Luokka:Essex-luokan lentotukialukset Luokka:Yhdysvaltalaiset toisen maailmansodan lentotukialukset
USS Bon Homme Richard (CV-31)

USS Bonhomme Richard (runkonumerot CV-31 ja CVA-31) oli Yhdysvaltain laivaston Essex-luokan lentotukialus. Alus oli 1944–1971 palveluskäytössä, jona aikana se osallistui toiseen maailmansotaan sekä Korean ja Vietnamin sotiin. == Valmistus == Alus tilattiin New Yorkin laivastontelakalta, missä köli laskettiin 1. helmikuuta 1943. Alus laskettiin vesille 29. huhtikuuta 1944 kumminaan vara-amiraali McCainin puoliso ja otettiin palvelukseen 26. marraskuuta ensimmäisenä päällikkönään A. O. Rule Junior.DANFS – USS Bonhomme Richard == Palvelus == Norfolkista alus lähti 19. maaliskuuta 1945 liittyäkseen Yhdysvaltain Tyynenmeren laivastoon ja se saapui 5. huhtikuuta Pearl Harboriin. Oltuaan koulutettavana Havaijin vesillä alus liittyi 6. kesäkuuta Okinawan edustalla TF38:aan. Aluksen lentokoneet osallistuivat Okino Daito Jimalle tehtyihin hyökkäyksiin 7.–10. kesäkuuta, jonka jälkeen se osallistui 3. laivaston iskuihin Japaniin 2. heinäkuuta – 15. elokuuta. Alus viipyi Japanin lähistöllä aina 16. syyskuuta saakka. Oltuaan hetken aikaa Guamilla koulutuksessa alus lähti San Franciscoon, jonne se saapui 20. lokakuuta. Bonhomme Richard lähti 29. lokakuuta jälleen merelle palaten Pearl Harboriin, jossa alus muutettiin joukkojen siirtotehtäviin. Alus kuljetti 8. marraskuuta – 16. tammikuuta 1946 joukkoja Tyynenmeren alueelta Yhdysvaltoihin. Operaation päätyttyä alus poistettiin palveluksesta. Alus palasi palvelukseen 15. tammikuuta 1951 ja se lähti 10. toukokuuta San Diegosta Kauko-Itään. Alus liittyi 29. toukokuuta Korean rannikolla TF77:ään. Sen koneet tekivät ensimmäisen ilmaiskun 31. toukokuuta. Alus lähti 20. marraskuuta Korean rannikolta saapuen San Diegoon joulukuun puolivälissä. Se lähti 20. toukokuuta paluumatkalle liittyen TF77:ään 23. kesäkuuta. Aluksen lentokoneet tekivät iskuja Pohjois-Korean joukkoja vastaan 24.–25. kesäkuuta sekä Kojon maihinnousualueelle 12.–16. lokakuuta. Alus lähti 18. joulukuuta Korean rannikolta San Franciscoon, jonne se saapui 8. tammikuuta 1953. Alus luokiteltiin uudelleen 1. lokakuuta 1952, jolloin sen runkonumeroksi vaihtui CVA-31. Modernisointiin pääsyä odottanut alus poistettiin palveluksesta 15. toukokuuta 1953. Alus palasi palvelukseen 6. syyskuuta 1955, jolloin sille oli asennettu viisto vahvistettu lentokansi, laajempi keula, suuremmat hissit sekä höyrykatapultit. Aluksen muutostyöt saatiin päätökseen 31. lokakuuta ja se siirrettiin koeajoihin Alamedan ja San Diegon väliselle merialueelle. Operatiivisen valmiuden saavutettuaan alus palveli Tyynenmeren laivastossa tehden neljä rupeamaa Kauko-Idässä. Alus poistettiin palveluksesta 2. heinäkuuta 1971 ja se poistettiin laivaston alusluettelosta 20. syyskuuta 1989. Alus romutettiin 4. helmikuuta 1992. == Lähteet == == Aiheesta muualla == Luokka:Essex-luokan lentotukialukset Luokka:Yhdysvaltalaiset toisen maailmansodan lentotukialukset Luokka:Yhdysvaltalaiset Korean sodan lentotukialukset
Cedrik-Marcel Stebe

Cedrik-Marcel Stebe (s. 9. lokakuuta 1990 Mühlacker) on saksalainen tennispelaaja. Parhaimmillaan hän on ollut kaksinpelissä ATP-listan sijalla 71 helmikuussa 2012. Junioreiden maailmanlistalla Stebe oli parhaimmillaan kuudentena syyskuussa 2008. Heinäkuussa 2011 Stebe eteni puolivälieriin MercedesCup-turnauksessa voitettuaan Nikolai Davydenkon ja Fabio Fogninin. Puolivälierissä hän hävisi Pablo Andújarille. Seuraavalla viikolla hän voitti Saksan avointen ensimmäisellä kierroksella Juan Carlos Ferreron ja toisella kierroksella jälleen Davydenkon. Kolmannella kierroksella hän hävisi Fernando Verdascolle. Stebe voitti kauden 2011 päätteeksi ATP-haastajakiertueen finaaliturnauksen, jonka loppuottelussa hän voitti Juan Ignacio Chelan. == Lähteet == == Aiheesta muualla == * Cedrik-Marcel Steben kotisivut * Cedrik- Marcel Stebe profiili ATP:n kotisivuilla Luokka:Saksalaiset tennispelaajat Luokka:Vuonna 1990 syntyneet Luokka:Elävät henkilöt
222 Lucia

222 Lucia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä todennäköisesti Graf Wilczekin nuorimman tyttären mukaan. Pikkuplaneetta Lucian läpimitta on noin 55 kilometriä ja se pyörähtää akselinsa ympäri 7,80 tunnissa. ==Lähteet== *JPL Small-Body Database Browser: 222 Lucia * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Michael Dalle Stelle

Michael Dalle Stelle (s. 5. heinäkuuta 1990 Padova) on italialainen moottoriurheilija. Hän aloitti uransa karting-sarjoissa. Vuonna 2007 hän kilpaili Formula Azzurra -sarjassa sijoittuen seitsemänneksi. Seuraavana vuonna hän kilpaili Italian F3-sarjassa sijoittuen yhdeksänneksi. Hän kilpaili myös Aasian GP2-sarjassa kaudella 2008–2009 Durango-tallissa saavuttamatta pisteitä. Vuonna 2009 Stelle kilpaili Italian F3- ja Euroseries 3000 -sarjoissa. Vuosina 2010 ja 2011 Stelle kilpaili Italian GT-mestaruussarjassa. Luokka:Aasian GP2 -kuljettajat Luokka:Italialaiset autourheilijat Luokka:Vuonna 1990 syntyneet Luokka:Elävät henkilöt
USS Ticonderoga (CV-14)

USS Ticonderoga (runkonumero CV-14) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1947 ja 1954-1973 osallistuen toiseen maailmansotaan ja Vietnamin sotaan. == Valmistus == Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 1. helmikuuta 1943 nimellä USS Hancock. Alus nimettiin uudelleen 1. toukokuuta 1943 USS Ticonderogaksi. Se laskettiin vesille 7. helmikuuta 1944 kumminaan neiti Stephanie Sarah Pell ja liitettiin laivastoon Norfolkin laivastontelakalla 8. toukokuuta ensimmäisenä päällikkönään Dixie Kiefer.DANFS - USS Ticonderoga == Palvelus == Ticonderoga varustettiin ja sille kuormattiin lentorykmentti 80 Norfolkissa. Alus lähti 26. kesäkuuta Brittiläiseen Länsi-Intiaan. Sen miehistö harjoitteli muun muassa lentotoimintaa matkalla. Alus saapui 30. kesäkuuta Trinidadiin Port of Spainiin. Seuraavat kaksi viikkoa aluksen miehistö harjoitteli lähivesillä. Alus lähti 16. heinäkuuta paluumatkalle Norfolkiin, jonne se saapui 22. heinäkuuta. Alus siirrettiin telakalle havaittujen vikojen ja puutteiden korjaamiseksi. Palvelukseen palattuaan alus lähti 30. elokuuta Norfolkista Panamaan. Se läpäisi kanavan 4. syyskuuta jatkaen matkaa San Diegoon, jonne alus saapui 13. syyskuuta. Alukselle kuormattiin materiaalia muun muassa 77 lentokonetta sekä merijalkaväen joukkoja. Alus lähti 19. syyskuuta Havaijille ja saapui Pearl Harboriin viisi vuorokautta myöhemmin. Alus oli osallisena ydinaseonnettomuudessa vuonna 1965, kun Douglas A-4 Skyhawk putosi lentokannelta mereen lähellä Japanin rannikkoa. Lentokoneessa oli yksi 1 megatonnin B43-vetypommi, jota ei koskaan löydetty.http://www.atomicarchive.com/Almanac/Brokenarrows_static.shtml Viitattu 24.3.2016. Kahden viimeisen tehtävänsä välissä alus oli huhtikuussa 1972 itäisellä Tyynellämerellä lähellä Samoaa osallistuen Apollo 16:n laskeutumiskapselin merestä nostamiseen ja siinä olleiden astronauttien pelastamiseen. Se osallistui sukellusveneidentorjuntaharjoitukseen Etelä- Kiinanmerellä. Syksyllä alus palasi Itäiselle Tyynellemerelle harjoitellen marraskuussa Apollo 17:n pelastamista ja joulukuussa alus nosti laskeutumiskapselin merestä lähellä Samoaa. Alus palasi San Diegoon 28. joulukuuta. Alus jatkoi palvelustaan vielä yhdeksän kuukautta purjehtien San Diegon edustalla ennen palveluksesta poistamiseen liittyvien toimien aloittamista. Alus poistettiin palveluksesta 1. syyskuuta 1973 ja se poistettiin alusluettelosta 16. marraskuuta. == Lähteet == == Aiheesta muualla == Luokka:Essex-luokan lentotukialukset Luokka:Yhdysvaltalaiset toisen maailmansodan lentotukialukset
221 Eos

221 Eos on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä kreikkalaisen mytologian Eos- jumalattaren mukaan. Pikkuplaneetta Eos on Eos-ryhmän nimikkokappale, ja se on päävyöhykkeen asteroidiksi melko suuri sillä sen läpimitta on noin 104 kilometriä. Tätä päävyöhykkeen kohdetta ei pidä sekoittaa Maan lähelle tulevaan asteroidiin 433 Eros. ==Lähteet== *JPL Small-Body Database Browser: 221 Eos * *Kiyotsugu Hirayama and His Families of Asteroids *JPL Small-Body Database Browser: 433 Eros (1898 DQ) *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
USS Randolph (CV-15)

USS Randolph (runkonumero CV-15) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1948 ja 1953–1969, jona aikana se osallistui toiseen maailmansotaan sekä Kuuban ohjuskriisiin. == Valmistus == Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 10. toukokuuta 1942. Alus laskettiin vesille 28. kesäkuuta 1944 kumminaan Guy M. Gilletten puoliso ja otettiin palvelukseen 9. lokakuuta 1944 ensimmäisenä päällikkönään Felix Baker.Dictionary of American Naval Fighting Ships - USS Randolph == Palvelus == Yhdysvaltain puolustusministeriö ilmoitti 7. elokuuta 1968 säästösyistä poistavansa aluksen palveluksesta 49 muun aluksen kanssa. Alus siirrettiin reserviin ja se ankkuroitiin 13. helmikuuta 1969 Philadelphiaan. Alus poistettiin alusluettelosta 1. kesäkuuta 1973.US Carriers == Lähteet == == Aiheesta muualla == Luokka:Essex-luokan lentotukialukset Luokka:Yhdysvaltalaiset toisen maailmansodan lentotukialukset
330 Adalberta

330 Adalberta on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1910. Adalbertan pikkuplaneettanumero on pienempi kuin monien aiemmin löytyneiden pikkuplaneettojen kuten 500 Selinur tai 673 Edda, sillä Wolf oli aluksi uskonut löytäneensä uuden pikkuplaneetan 1892 X 18. maaliskuuta vuonna 1892, jolle hän antoi nimen 330 Adalberta. Myöhemmin kuitenkin selvisi ettei sitä ollut olemassa ja Wolf käytti jo antamansa nimen ja numeron uudelleen vuonna 1910 löytämälleen pikkuplaneetalle A910 CB. Koska Adalbertan absoluuttinen magnitudi (H) on 12,6, sen läpimitta on todennäköisesti välillä 8–19 kilometriä. ==Lähteet== *JPL Small-Body Database Browser: 330 Adalberta (A910 CB) * *JPL Small-Body Database Browser: 500 Selinur (1903 LA) *JPL Small-Body Database Browser: 673 Edda (1908 EA) *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Ruokolahden kirkko

Ruokolahden kirkko, Ruokolahden seurakunnan neljäs kirkko, sijaitsee Ruokolahden keskustaajaman lähistöllä rakentamattomana säilyneessä maisemassa mäen päällä. Kirkko tapuleineen kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Puinen sisäviisteinen ristikirkon on suunnitellut Yleisten rakennusten intendentinkonttorin intendentti Ernst Lohrmann vuonna 1852. Rakennusmestari Theodor Johannes Tolpon johdolla rakennettu kirkko valmistui 1854. Kirkon kellotapuli on rakennettu 1752 edellisen kirkon aikana. Tapuli oli määrä purkaa jo 1800-luvun alussa, koska sen pelättiin kaatuvan ja 1930-luvulla sitä oltiin myymässä Seurasaarisäätiölle. Ruokolahden vanhimpiin kuuluva rakennus on kuitenkin edelleen paikallaan. Ruokolahden kirkko on kuuluisa myös Albert Edelfeltin tunnetusta maalauksesta Ruokolahden eukkoja kirkonmäellä (1887). Kirkon seinustalla on vuonna 1954 pystytetty kaksiosainen muistokivi Edelfeltin maalaukselle. Muistomerkin ovat suunnitelleet taiteilijat Gerda Qvist ja Erkki Pitkäpaasi. Kivet ovat peräisin Salpalinjan panssariesteestä.Muistomerkit Ruokolahden kunta. Viitattu 31.5.2020. == Kuvia == Tiedosto:Ruokolahti Church 05.JPG|Päätorni Tiedosto:Ruokolahti Church 01.JPG|Keskikäytävä Tiedosto:Ruokolahti Church 02.JPG|Alttari Tiedosto:Ruokolahti Church 03.JPG|Ylipäällikön päiväkäsky ==Lähteet== == Aiheesta muualla == * * Luokka:Etelä-Karjalan kirkkorakennukset Luokka:Ruokolahden rakennukset ja rakennelmat Luokka:Suomen puiset sisäviisteiset ristikirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Ernst Lohrmannin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Punto banco

Punto Banco on perinteinen baccarat-peli, jota pelataan pelaajan ja kasinon välillä. Pelaajan tavoitteena on veikata, kumman käsi on suurempi. Voit lyödä vetoa myös tasapelin puolesta. Peliä pelataan 6 tavallisella korttipakalla, jotka sekoitetaan ennen jokaista kierrosta. Pelaajalle (Punto) ja pankkiirille (Banco) jaetaan aluksi kullekin kaksi korttia ja mahdollisesti kolmas kortti kolmannen kortin sääntöjen mukaan. Kaikki kortit jaetaan kuvapuoli ylöspäin. Arvoltaan lähimpänä 9:ää oleva käsi voittaa. Samanarvoiset kädet menevät tasan, jolloin ei pelaaja eikä pankkiiri voita. Numerokortit 2–9 ovat kortin ilmoittaman numeron arvoisia, ässät ovat 1 ja kurkot, rouvat, jätkät ja 10:t ovat 0. Jos käden arvo on vähintään 10, arvosta vähennetään 10. Erotus on käden arvo (esimerkiksi 13 = 3). Luokka:Korttiuhkapelit
Red Dog (korttipeli)

Red Dog on kasinokorttipeli, jossa käytetään yhtä 52 kortin pakkaa. Kortit sekoitetaan jokaisen kierroksen jälkeen. Voitat Red Dog -pelissä, jos kolmannen kortin arvo sijoittuu kahden ensin jaetun kortin arvojen väliin. Jokaisella pelikierroksella jaetaan kolme korttia: kaksi kuvapuoli ylöspäin ja kolmas kuvapuoli alaspäin, kahden ensimmäisen kortin väliin. Pelaaja lyö vetoa kahden ensimmäisen kortin erotuksesta ja todennäköisyydestä, että kolmas kortti osuu kahden ensimmäisen väliin. (Erotus on kahden alkuperäisen kortin väliin jäävien korttiarvojen lukumäärä, esimerkiksi jos kaksi ensimmäistä korttia ovat 2 ja 6, erotus on 3.) Jos kolmas kortti on sama kuin alkuperäiset kortit tai niiden erotuksen ulkopuolella, jakaja voittaa. Jos kaksi ensimmäistä korttia ovat peräkkäiset, tuloksena on tasapeli, mutta jos kaksi ensimmäistä korttia ovat samat, kolmas kortti käännetään kuvapuoli ylöspäin ja pelaajalla on mahdollisuus voittaa 11:1, jos myös kolmas kortti on sama. Pelaaja voi korottaa alkuperäistä panostaan kaksi ensimmäistä korttia nähtyään. Huomaa, että korttien numeroarvot määräytyvät pokerissa käytettävän menettelytavan mukaisesti, joten ässä on 14 eikä 1. Kuningas, kuningatar ja sotamies ovat arvoltaan 13, 12 ja 11. Muiden korttien arvot ovat niiden nimellisarvoja. Luokka:Korttipelit
Timothy J. Corbett

Timothy J. Corbett (10. heinäkuuta 1858 Mendota – 20. heinäkuuta 1939) oli yhdysvaltalainen roomalaiskatolinen piispa. Hän sai pappisvihkimyksensä 12. kesäkuuta 1886 Saint Paulin hiippakunnassa. 9. huhtikuuta 1910 hänet nimitettiin Crookstonin piispaksi, ja 19. toukokuuta hän sai piispanvihkimyksensä. Pääkonsekraattorina toimi John Ireland, jota avustivat James McGolrick ja James Trobec.Catholic-Hierarchy.org: Bishop Timothy J. Corbett Corbett jäi eläkkeelle 25. kesäkuuta 1938, jolloin hänet nimitettiin Vitan titulaaripiispaksi. Hän kuoli vuoden kuluttua. == Lähteet == Luokka:Yhdysvaltalaiset katoliset piispat Luokka:Vuonna 1858 syntyneet Luokka:Vuonna 1939 kuolleet
Von Toll

Von Toll on baltiansaksalainen aatelissuku. Suvun tunnetuin edustaja on arktisen alueen löytöretkeilijä Eduard von Toll (1858-1902). Suvun perustaja on Wittenbergissä noin vuonna 1525 syntynyt Lucas von Toll. Hän pääsi Wittenbergin yliopistoon vuonna 1544. Vuonna 1560 hän toimi Kuressaaren hallinnollisen yksikön sihteerinä, ja hänellä oli myös kartano Saarenmaalla. Von Tollin aatelissuku rekisteröitiin Saarenmaalla vuonna 1711, Virossa 1746 ja Liivinmaalla 1747. Tarinan mukaan Tollien esi-isä on saarenmaalainen myyttinen sankari Suur Tõll. Kukrusen kartano Itä-Virumaalla oli suvun hallussa vuoteen 1919 saakka. Luokka:Saksalaiset aateliset Luokka:Baltian aateli Luokka:Saarenmaan historia
RN Caio Duilio (1876)

RN Caio Duilio () oli Italian kuningaskunnan laivaston vuonna 1876 vesillelaskettu Duilio-luokan ironclad-taistelulaiva. == Valmistus == Alus tilattiin Castellamaren telakalta ja sen köli laskettiin 6. tammikuuta 1873. Alus laskettiin vesille 8. toukokuuta 1876 ja se valmistui 6. tammikuuta 1880.Gardiner, Robert 1860-1905 s. 340 == Palvelus == Alus riisuttiin aseista 27. kesäkuuta 1909 ja siitä tehtiin hiili- ja öljyproomu. Samalla aluksen nimeksi tuli GM40.Gardiner, Robert 1906-1921 s. 255 == Lähteet == * * === Viitteet === Luokka:Duilio-luokan taistelulaivat Luokka:Regio Cantiere di Castellammare di Stabia
RN Enrico Dandolo (1878)

RN Enrico Dandolo () oli Italian kuningaskunnan laivaston vuonna 1878 vesillelaskettu Caio Duilio -luokan ironclad-taistelulaiva. == Valmistus == Alus tilattiin La Spezian laivastontelakalta ja sen köli laskettiin 6. tammikuuta 1873. Alus laskettiin vesille 10. heinäkuuta 1878 ja se valmistui 11. huhtikuuta 1882.Gardiner, Robert 1860-1905 s. 340 == Palvelus == Alus poistettiin alusluettelosta vuonna 1920. == Lähteet == * === Viitteet === Luokka:Duilio-luokan taistelulaivat Luokka:Italialaiset ensimmäisen maailmansodan taistelulaivat
Luettelo jalkapallon Mestarien liigassa pelanneista suomalaisista

Tämä on luettelo jalkapallon Mestarien liigassa pelanneista suomalaisista miehistä. Luettelo sisältää ne suomalaiset miespelaajat, jotka ovat edustaneet joukkuettaan Mestarien liigan lohkovaiheiden otteluissa kyseisen kauden aikana. Mestarien liigassa on pelannut kauden 2021–22 loppuun mennessä 40 suomalaista pelaajaa. Mestarien liigan voiton on saavuttanut kaksi suomalaispelaajaa, Jari Litmanen Ajaxissa kaudella 1994–95 ja Sami Hyypiä Liverpoolissa kaudella 2004–05. Ainoa suomalaisseura, joka on pelannut Mestarien liigan lohkovaiheessa, on Helsingin Jalkapalloklubi kaudella 1998–99. Nimi Joukkue Kausi Pelatut ottelut Pelatut minuutit Maalit Keltaiset kortit Punaiset kortit Huomautukset Roman Eremenko Dynamo Kiova 2008–09 6 480 1 Dynamo Kiova 2009–10 6 540 PFK TsSKA Moskova 2014–15 6 508 2 PFK TsSKA Moskova 2015–16 3 195 PFK TsSKA Moskova 2016–17 2 180 1 1 Mikael Forssell HJK 1998–99 3 44 Chelsea FC 2004–05 1 1 Markus Halsti Malmö FF 2014–15 6 540 2 Perparim Hetemaj AEK Ateena 2006–07 4 194 Sami Hyypiä Liverpool FC 2001–02 13 1086 1 1 Liverpool FC 2002–03 6 540 1 Liverpool FC 2004–05 13 1200 1 1 Voitti mestaruuden Liverpool FC 2005–06 7 630 Liverpool FC 2006–07 3 270 Liverpool FC 2007–08 11 991 1 1 Lukas Hradecký Bayer Leverkusen 2019–20 6 540 Kasper Hämäläinen Legia Varsova 2016–17 1 4 Jari Ilola HJK 1998–99 5 443 1 Jonatan Johansson Rangers FC 1999–00 5 178 1 Jari Jäväjä HJK 1998–99 1 22 Markku Kanerva HJK 1998–99 5 321 1 {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text- align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text- align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" {| class="wikitable" style="text-align: center; margin: 0 0 0 0 0 0 0 0 0 0; width: 100%;" Kaan Kairinen Sparta Praha 2024–25 5 2 ==Lähteet== *http://www.worldfootball.net/ Luokka:Mestarien liiga Mestarien liigassa pelanneista suomalaisista
Pekka Terävä

Pekka Terävä (s. 1967 Turku) on suomalainen keittiömestari ja ravintoloitsija, joka voitti vuonna 1995 Vuoden kokki -kilpailun. Hän omistaa yhdessä Petri Lukkarisen, Mikko Heinosen ja Teuvo Salmisen kanssa ravintola Olon Pohjois- Esplanadilla Helsingissä (osa Olo Collection Oy:tä). Ravintolan on valinnut Suomen Gastronomien Seura Vuoden ravintolaksi 2009. Olo sai ensimmäisen Michelin-tähtensä 2011. Suomalaiset keittiömestarit ja kokit valitsivat vuonna 2014 Terävän Kokkien kokiksi. ==Ura== Terävä valmistui kokiksi Suomen Joutsenen ravintolakoulusta vuonna 1987. Hän on siitä lähtien työskennellyt kokkina, keittiömestarina ja keittiöpäällikkönä lukuisissa ravintoloissa. Terävä on saavuttanut menestystä useissa kansainvälisissä kokkikilpailuissa sekä yksin että Suomen kokkimaajoukkueen jäsenenä. Terävä palkittiin 11.3.2017 pohjoismaisen ruokakulttuurin eteen tehdystä työstä Stockholm Culture Awards -tunnustuksella. Vuonna 2018 Pekka Terävä sai Ranskan valtiolta kunnianosoituksena Ordre Du Mérite Agricole -ritarin arvon. Pekka Terävä toimii ravintoloitsijana myös Gastrobar Emossa Helsingissä, sekä yhdessä keittiömestari Henry Tikkasen ja Pasi Heinosen kanssa Serlachius-museo Göstan yhteydessä Mäntässä toimivassa Gösta-ravintolassa, joka pyrkii kehittymään Euroopan parhaaksi museoravintolaksi ja on saanut suitsutusta aterioistaan. Ravintolan ja taidemuseon tiloissa vuosittain järjestettävästä, koti- ja ulkomaisten huippukokkien loihtimia aterioita tarjoava Mänttä Food & Art -tapahtuma on noussut Suomen arvostetuimpien fine dining -ruokatapahtumien joukkoon. Tapahtuma on osa Terävän käynnistämän Food Camp Finlandin toimintaa. Terävä on yhdessä Petri Lukkarisen ja Teuvo Salmisen kanssa ravintola-alalla toimivan Olo Group Oy:n omistaja. Yritykseen kuuluvat Ravintola Olo, Olo Garden & Bar, Ravintola Emo ja Ravintola Gösta sekä viinejä verkossa myyvä Bottlescouts.com sekä Food Camp Finland Oy. Vuonna 2016 ravintolakonsernin liikevaihto oli 4,3 miljoonaa euroa ja se työllisti 68 henkilöä. Tilikauden tulos oli 0,26 miljoonaa euroa. ==Luottamustehtäviä== *Terävä kuuluu Elo- säätiön hallitukseen. == Teokset == * Pekka Terävä, Jari Vesivalo, Sari Helin & Juha-Pekka Laakio (2010) Olo : aistin tarkkuudella. Teos, ISBN 9789518513424. == Lähteet == ==Aiheesta muualla== *Pekka Terävän kotisivu * * Pekka Terävä ja Jari Vesivalo: OLO Uudet perunat (youtube.com) * Larnemaa, Ritvos, Hedenström: Suomalainen ruokaretki, s. 47-57. Tammi 2001 Luokka:Suomalaiset ravintoloitsijat Luokka:Elävät henkilöt Luokka:Vuonna 1967 syntyneet Luokka:Suomalaiset kokit
Omen

Omen (lat.) tarkoittaa ennettä tai ennusmerkkiä, laajemmin myös ilmiötä, joka ennustaa tulevaisuuden tapahtumia. Alkujaan sana on merkinnyt ääntä, joka katsottiin enteilevän hyvää tai pahaa. Se voi tarkoittaa myös seuraavia asioita: * The Omen, elokuvasarja ** Ennustus (The Omen), elokuva vuodelta 1976 ** The Omen, elokuva vuodelta 2006 * Omen, yhdysvaltalainen musiikkituottaja * Omen, Soulflyn albumi vuodelta 2010 * ”Omen”, The Prodigyn kappale * ”Omen”, Crossfaithin kappale * Omen, yhdysvaltalainen metalliyhtye. == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4
Sulanisojalka

Sulanisojalka (Megapodius bernsteinii) on isojalkojen sukuun kuuluva kanalintu, jota tavataan vain Indonesiassa. Sulanisojalkaa uhkaa sen elinalueina olevien metsien tuhoutuminen. Sulanisojalka elää subtrooppisissa ja troopisissa sademetsissä. Laji on vaarantunut. == Ulkonäkö == Sulanisojalat ovat pienipäisiä ja isojalkaisia lintuja. == Lähteet == Luokka:Isojalkakanat Luokka:Uhanalaiset linnut
Lost Highway

Lost Highway voi tarkoittaa seuraavia asioita: * Lost Highway, David Lynchin ohjaama elokuva ** Lost Highway, elokuvan soundtrack * Lost Highway, Bon Jovin albumi * ”Lost Highway”, Bon Jovin kappale * Lost Highway, Helldoradon albumi * Lost Highway, Willie Nelsonin albumi.
Ampumahiihdon maailmanmestaruuskilpailut 1971

Ampumahiihdon maailmanmestaruuskilpailut 1971 järjestettiin Hämeenlinnassa, Suomessa. == Miehet == === 20 kilometriä === Sija Maa Kilpailija Aika 1 Dieter Speer 1.18.20.2 2 Aleksandr Tihonov 1.18.48,4 3 Magnar Solberg 1.20.00,9 === 4 × 7,5 kilometrin viesti === Sija Maa Joukkue Aika 1 Aleksandr Tihonov, Nazim Muhitov, Rinnat Safin, Viktor Mamatov 2.09.42,0 2 Tor Svendsberget, Ragnar Tveiten, Magnar Solberg, Ivar Nordkild 2.10.13,6 3 Józef Różak, Andrzej Rapacz, Aleksander Klima, Józef Stopka 2.14.57,9 4 Yrjö Salpakari, Heikki Ikola, Kalevi Vähäkylä, Mauri Röppänen 2.15.10,9 == Mitalitaulukko == === Miehet === Sija Maa 1\. 1 1 0 2\. 1 0 0 3\. 0 1 1 4\. 0 0 1 == Lähteet == * 1971 Luokka:Vuoden 1971 urheilu Luokka:Suomen ampumahiihto Luokka:Hämeenlinnan urheilutapahtumat
Ampumahiihdon maailmanmestaruuskilpailut 1970

Ampumahiihdon maailmanmestaruuskilpailut 1970 järjestettiin Östersundissa, Ruotsissa. == Miehet == === 20 kilometriä === Sija Maa Kilpailija Aika 1 Aleksandr Tihonov 1.23.42.1 2 Tor Svendsberget 1.24.36,1 3 Viktor Mamatov 1.25.00,4 === 4 × 7,5 kilometrin viesti === Sija Maa Joukkue Aika 1 Aleksandr Tihonov, Rinnat Safin, Aleksandr Ušakov, Viktor Mamatov 2.07.49,0 2 Ragnar Tveiten, Tor Svendsberget, Magnar Solberg, Espen Gjelten 2.13.25,0 3 Hans-Gert Jahn, Hans-Jörg Knauthe, Dieter Speer, Horst Koschka 2.14.45,9 4 Kalevi Vähäkylä, Juhani Suutarinen, Yrjö Salpakari, Kari Vähäkylä 2.15.34,4 == Mitalitaulukko == === Miehet === Sija Maa 1\. 2 0 1 2\. 0 2 0 3\. 0 0 1 == Lähteet == * 1970 Luokka:Vuoden 1970 urheilu Luokka:Ruotsin ampumahiihto Luokka:Ruotsin urheilutapahtumat Luokka:Östersundin kunta
Ampumahiihdon maailmanmestaruuskilpailut 1969

Ampumahiihdon maailmanmestaruuskilpailut 1969 järjestettiin Zakopanessa, Puolassa. == Miehet == === 20 kilometriä === Sija Maa Kilpailija Aika 1 Aleksandr Tihonov 1.22.46,2 2 Rinnat Safin 1.22.49,0 3 Magnar Solberg 1.24.00,7 === 4 × 7,5 kilometrin viesti === Sija Maa Joukkue Aika 1 Aleksandr Tihonov, Viktor Mamatov, Vladimir Gundartsev, Rinnat Safin 1.57.55,1 2 Ragnar Tveiten, Espen Gjelten, Jon Istad, Magnar Solberg 2.03.58,6 3 Kalevi Vähäkylä, Mauno Peltonen, Mauri Röppänen, Esko Marttinen 2.05.04,1 == Mitalitaulukko == === Miehet === Sija Maa 1\. 2 1 0 2\. 0 1 1 3\. 0 0 1 == Lähteet == * 1969 Luokka:Vuoden 1969 urheilu Luokka:Puolan hiihto Luokka:Zakopanen urheilu
Ampumahiihdon maailmanmestaruuskilpailut 1967

Ampumahiihdon maailmanmestaruuskilpailut 1967 järjestettiin Altenbergissä, Itä-Saksassa. == Miehet == === 20 kilometriä === Sija Maa Kilpailija Aika 1 Viktor Mamatov 1.28.24,1 2 Stanisław Szczepaniak 1.29.21,3 3 Jon Istad 1.30.03,7 === 4 × 7,5 kilometrin viesti === Sija Maa Joukkue Aika 1 Ola Wærhaug, Olav Jordet, Jon Istad, Ragnar Tveiten 2.52.41,5 2 Aleksandr Tihonov, Nikolai Puzanov, Rinnat Safin, Viktor Mamatov 3.03.11,8 3 Sture Ohlin, Tore Eriksson, Olle Petrusson, Holmfried Olsson 3.04.47,3 == Mitalitaulukko == === Miehet === Sija Maa 1\. 1 1 0 2\. 1 0 1 3\. 0 1 0 4\. 0 0 1 == Lähteet == * 1967 Luokka:Vuoden 1967 urheilu Luokka:Saksan demokraattisen tasavallan urheilu
Davis Cleveland

Davis Cleveland (s. 5. helmikuuta 2002) on yhdysvaltalainen lapsinäyttelijä, joka tunnetaan parhaiten roolistaan televisiosarjassa Shake It Up. Luokka:Yhdysvaltalaiset lapsinäyttelijät Luokka:Vuonna 2002 syntyneet Luokka:Elävät henkilöt
Ampumahiihdon maailmanmestaruuskilpailut 1966

Ampumahiihdon maailmanmestaruuskilpailut 1966 järjestettiin Garmisch- Partenkirchenissä, Länsi-Saksassa. MM-kisojen ohjelmassa oli ensi kertaa viestihiihto aiemman joukkuekilpailun sijasta. == Miehet == === 20 kilometriä === Sija Maa Kilpailija Aika 1 Jon Istad 1.38.31,8 2 Józef Gąsienica Sobczak 1.39.19,9 3 Vladimir Gundartsev 1.39.53,6 === 4 × 7,5 kilometrin viesti === Sija Maa Joukkue Aika 1 Ivar Nordkild, Olav Jordet, Jon Istad, Ragnar Tveiten 2.19.53,9 2 Józef Rubiś, Stanisław Łukaszczyk, Stanisław Szczepaniak, Józef Gąsienica Sobczak 2.24.03,8 3 Sture Ohlin, Olle Petrusson, Sten Eriksson, Holmfried Olsson 2.25.38,8 == Mitalitaulukko == === Miehet === Sija Maa 1\. 2 0 0 2\. 0 2 0 3\. 0 0 1 0 0 1 == Lähteet == * 1966 Luokka:Vuoden 1966 urheilu Luokka:Saksan ampumahiihto Luokka:Baijerin urheilu Luokka:Garmisch-Partenkirchen
Alma (kryptozoologia)

Alma, myös Almas tai Siperian lumimies, on karvainen hominidi, jonka on väitetty elävän Venäjän ja Mongolian vuorilla. Almaa on kuvailtu Himalajan lumimiehen näköiseksi. Nimitys tulee mongolin kielen sanasta, joka tarkoittaa villimiestä. Ensimmäiset kirjatut havainnot almoista ovat baijerilaisen aatelisen Johann Schiltbergerin matkakirjasta 1400-luvulta. Ollessaan mongolien vankina Schiltberger kirjoitti kasvoja ja käsiä lukuun ottamatta kokonaan karvan peitossa olevista villi-ihmisistä, jotka elivät vuorilla. Seuraavina vuosisatoina almoista julkaistiin uusia silminnäkijäkuvauksia. Neuvostoliittolaiset tutkijat tutkivat almoja 1900-luvun alkupuolella. Almahavainnot vähenivät selvästi 1900-luvun loppupuolella. Vielä vuonna 1974 eräs mongolialainen paimen kertoi nähneensä Asgatvuorilla punertavakarvaisen ihmisenkaltaisen olennon. Almoista ei ole valokuvia, jäänteitä tai jalanjälkiä, ja useimpien tutkijoiden mielestä almojen olemassaolosta ei ole riittäviä todisteita, vaan se on pelkkä mongolialaisten kansantarujen hahmo. Joidenkin mukaan alma saattaisi olla säilynyt neandertalinihminen. Joidenkin mukaan alma on muualla Aasiassa ja Pohjois-Amerikassa havaittujen samankaltaisten olentojen sukulainen. Lokakuussa 2011 venäläinen retkikunta väitti löytäneensä Venäjän Shorijavuorilta Siperiasta lumimiehen jalanjälkiä, makuusijan, reviirimerkintöjä ja turkisnäytteitä. Väitteitä pidetään kuitenkin vain mukana olleen venäläispoliitikko ja -nyrkkeilijä Nikolai Valujevin julkisuustempauksena ja Kemerovon aluehallinnon yrityksenä houkutella seudulle turisteja.Ilta-Sanomat 11.10.2011: Ällistyttävä selitys lumimiehen pesälle - Neandertalin ihminen elää? Iltalehti 11.10.2011: Venäjän lumimies haiskahtaa huijaukselta == Lähteet == == Aiheesta muualla == *The Mongolian Almas *The UnMuseum – The Alma *The Cryptid Zoo: Almas *On trace of Almas Luokka:Kryptozoologia
Lazit

Lazit ovat lazin kieltä puhuva etninen ryhmä Turkin koillisosassa Mustanmeren rannalla. Kansatieteellisessä kirjallisuudessa heitä pidetään georgialaisten alaryhmänä. Turkissa lazeiksi kutsutaan usein kaikkia Mustanmeren itäisen ranta-alueen asukkaita. ==Asuinalue, lukumäärä ja kieli== Lazien asuinalue Lazistan käsittää Çoruhjoen ja Mustanmeren rannikon välisen alueen Georgian rajalta Trabzoniin, tosin nykyisin yhtenäinen laziasutus ulottuu lännessä vain Rizen satamakaupungin ympäristöön saakka. Georgiassa lazeja on Adžarian Sarpin kylässä. Turkin vuoden 1945 väestönlaskennassa rekisteröitiin 47 000 lazin kielen puhujaa. Neuvostoliitossa oli vuoden 1926 väestönlaskennan mukaan 600 lazia ja 700 lazin kielen puhujaa. Vuonna 1970 lazien kokonaismääräksi arvioitiin 50 000 henkeä. Turkissa he ovat vähitellen sulautumassa muihin turkkilaisiin. Lazin kieli kuuluu kartvelilaisiin kieliin. Sen lähin sukukieli on mingreli. Lazi toimii yhteisön suullisen kanssakäymisen välineenä. Kirjakielenään lazit käyttävät Turkissa turkkia ja Georgiassa georgiaa. ==Etninen historia== Lazeja on pidetty muinaisten kolkhislaisten jälkeläisinä. Myöhemmin he muodostivat Lazican kuningaskunnan, joka oli riippuvainen Bysantista ja Persiasta. 500-luvulla lazit käännytettiin kristityiksi. 1200-luvun alussa alueelle syntyi kreikkalainen Trapezuntin keisarikunta, jonka ottomaanit valloittivat vuonna 1461. 1500–1700-luvuilla lazit kääntyivät sunnimuslimeiksi. ==Elinkeinot== Perinteisiä elinkeinoja ovat maanviljely ja karjanhoito. Lisäksi hoidettiin hedelmäpuutarhoja, pidettiin mehiläisiä ja harjoitettiin metsästystä. Myytäväksi kasvatettiin hasselpähkinöitä ja 1960-luvulta lähtien teetä. Lazit ovat myös tunnettuja merenkävijöitä ja kauppiaita. ==Stereotypiat== Turkkilaisessa kansanperinteessä lazeilla on maantie- ja merirosvojen maine. Heistä kerrotaan myös lukuisia etnisiä vitsejä, joiden päähenkilö on yksinkertainen anjovista syövä lazimerimies. ==Lähteet== ==Aiheesta muualla== * Countries and Their Cultures: Laz Luokka:Georgian etniset ryhmät Luokka:Kaukasialaiset kansat Luokka:Turkin etniset ryhmät
Ampumahiihdon maailmanmestaruuskilpailut 1965

Ampumahiihdon maailmanmestaruuskilpailut 1965 järjestettiin Elverumissa, Norjassa. == Miehet == === 20 kilometriä === Sija Maa Kilpailija Aika 1 Olav Jordet 1.23.34,9 2 Nikolai Puzanov 1.23.57,0 3 Antti Tyrväinen 1.23.57,6 === Joukkuekilpailu === Sija Maa Joukkue Aika 1 Olav Jordet Ola Wærhaug Ivar Nordkild 4.18.00,9 2 Nikolai Puzanov Vladimir Melanin Vasili Makarov 4.20.49,6 3 Józef Gąsienica Sobczak Stanisław Szczepaniak Józef Rubiś 4.25.12,9 == Mitalitaulukko == Sija Maa 1\. 2 0 0 2\. 0 2 0 3\. 0 0 1 0 0 1 == Lähteet == * 1965 Luokka:Vuoden 1965 urheilu Luokka:Norjan urheilutapahtumat Luokka:Norjan ampumahiihto Luokka:Elverum
Michele ja Jennifer Steffin

Michele ja Jennifer Steffin (molemmat s. 23. maaliskuuta 1981 West Covina, Kalifornia, Yhdysvallat) ovat yhdysvaltalaiset identtiset kaksoset, jotka esiintyivät Pieni talo preerialla -draamasarjassa vuosina 1982–1983 Laura Ingalls Wilderin tyttären Rose Wilderin roolissa. ==Aiheesta muualla== * Twins play kidnapped tot in "Little House" special; Devore, Frances; Ocala Star- Banner; 16.12.1984 (Google Newspapers) * * Luokka:Yhdysvaltalaiset näyttelijät Luokka:Sisarukset Luokka:Vuonna 1981 syntyneet Luokka:Elävät henkilöt
Ampumahiihdon maailmanmestaruuskilpailut 1963

Ampumahiihdon maailmanmestaruuskilpailut 1963 järjestettiin Seefeldissä, Itävallassa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä. == Miehet == === 20 kilometriä === Sija Maa Kilpailija Aika 1 Vladimir Melanin 1.32.06,8 2 Antti Tyrväinen 1.33.46,7 3 Hannu Posti 1.35.02,1 === Joukkuekilpailu === Sija Maa Joukkue Aika 1 Vladimir Melanin Nikolai Meserjakov Valentin Pšenitsyn 4.45.46,7 2 Antti Tyrväinen Hannu Posti Veikko Hakulinen 4.46.02,5 3 Jon Istad Olav Jordet Egil Nygård 5.03.55,5 == Mitalitaulukko == Sija Maa 1\. 2 0 0 2\. 0 2 1 3\. 0 0 1 == Lähteet == * 1963 Luokka:Vuoden 1963 urheilu Luokka:Itävallan hiihto Luokka:Seefeld in Tirol Luokka:Itävallan urheilutapahtumat
Valokalat

Valokalat (Myctophiformes) on viuhkaeväisiin kuuluva kalalahko. ==Tyypillisiä piirteitä== Varhaisimmat valokalojen lahkoon kuuluvat fossiilit on ajoitettu myöhäiselle liitukaudelle. Nykyään lahkoon kuuluu kaksi heimoa ja noin 245 lajia ja lahko on ainoa ylälahkossa Scopelomorpha. Valokalat ovat sukua auloppikaloille ja muistuttavat niitä, mutta eroavat eräiden lihastensa ja valoelimiensä perusteella. Lahkon lajien ruumis on litteähkö ja niillä on rasvaevä. Tunnusmerkillisiä piirteitä ovat myös valoelimet ja suurikokoinen kuonon kärjessä oleva suu. Valokalojen heimon kaloilla on sekä kehittyneitä, että primitiivisiä piirteitä. Rasvaevän säilyminen on primitiivinen piirre. Yläleuka ja kita ovat erillään toisistaan samoin kuin kehittyneimmillä kalalahkoilla. Lahkon lajien luokittelu perustuu kuulokivielimiin ja valoelimiin. ==Levinneisyys== Valokalat ovat syvänveden kaloja, joita tavataan kaikista valtameristä. Ne elävät päivisin yli 200 metrin syvyydessä ja tulevat öisin lähemmäs pintaa. Lahko lajit muodostavat suurimman syvissä vesissä elävän kalaryhmän ja ne ovat tärkeää ravintoa muille kaloille ja eläimille. ==Lähteet== *
Ampumahiihdon maailmanmestaruuskilpailut 1962

Ampumahiihdon maailmanmestaruuskilpailut 1962 järjestettiin Hämeenlinnassa, Suomessa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä. == Miehet == === 20 kilometriä === Sija Maa Kilpailija Aika 1 Vladimir Melanin 1.23.30 2 Antti Tyrväinen 1.24.08 3 Valentin Pšenitsyn 1.24.17 === Joukkuekilpailu === Sija Maa Joukkue Aika 1 Vladimir Melanin Valentin Pšenitsyn Nikolai Puzanov 4.12.38 2 Antti Tyrväinen Hannu Posti Kalevi Huuskonen 4.20.45 3 Jon Istad Olav Jordet Henry Hermansen 4.36.55 == Mitalitaulukko == Sija Maa 1\. 2 0 1 2\. 0 2 0 3\. 0 0 1 == Lähteet == * 1962 Luokka:Vuoden 1962 urheilu Luokka:Suomen ampumahiihto Luokka:Hämeenlinnan urheilutapahtumat
Ampumahiihdon maailmanmestaruuskilpailut 1961

Ampumahiihdon maailmanmestaruuskilpailut 1961 järjestettiin Uumajassa, Ruotsissa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä. == Miehet == === 20 kilometriä === Sija Maa Kilpailija Aika 1 Kalevi Huuskonen 1.32.11 2 Aleksandr Privalov 1.35.07 3 Paavo Repo 1.35.20 === Joukkuekilpailu === Sija Maa Joukkue Aika 1 Kalevi Huuskonen Paavo Repo Antti Tyrväinen 4.45.38 2 Aleksandr Privalov Valentin Pšenitsyn Dmitri Sokolov 4.51.35 3 Tage Lundin Klas Lestander Stig Andersson 5.06.11 == Mitalitaulukko == Sija Maa 1\. 2 0 1 2\. 0 2 0 3\. 0 0 1 == Lähteet == * 1961 Luokka:Vuoden 1961 urheilu Luokka:Ruotsin ampumahiihto Luokka:Ruotsin urheilutapahtumat Luokka:Uumajan kunta
Häissä

”Häissä” (kulkenut internetissä myös nimellä ”Pienissä häissä”) on rap- kaksikko Jaren & VilleGallen kolmas single heidän esikoisalbumiltaan Mustaa kultaa. Single julkaistiin musiikkivideonsa kanssa 18. huhtikuuta 2011. Kappaleella vierailee jääkiekkoilija Siim Liivik taiteilijanimellä Märkä-Simo, ja sen on tuottanut Sakke Aalto. == Taustaa == ”Häissä” julkaistiin musiikkivideon kanssa 18. huhtikuuta 2011. Tätä ennen kappale oli kuitenkin vuotanut internetiin ja se löytyi YouTubesta jo 24. maaliskuuta 2011. ”Häissä” julkaistiin digitaalisena latauksena 27. huhtikuuta 2011. Ilmestyessään kappale sai hyvän vastaanoton. Se nousi Suomen virallisen singlelistan kärkeen viikolla 19/2011. Se nousi ensimmäiseksi myös Latauslistalla ja Finnish Dance Chartilla. Kappale oli ehdolla Ylen kisabiisiksi Jääkiekon MM-kisoihin 2011, mutta tuli toiseksi. ”Häissä” äänestettiin Suomen viralliseksi kesähitiksi ja se oli ehdolla vuoden 2012 Emma-gaalassa kategoriassa Vuoden biisi. ”Häissä” myi platinaa 20. huhtikuuta 2012. Kappale löytyy myös Leijonat 2011 -kokoelmalevyltä. == Listasijoitukset == Lista Paras sijoitus Suomen virallinen singlelista 1 Suomen virallinen latauslista 1 Finnish Dance Chart 1 == Lähteet == Luokka:JVG:n kappaleet Luokka:Sakke Aallon tuottamat kappaleet Luokka:Vuoden 2011 kappaleet
Thirteen (albumi)

TH1RT3EN on yhdysvaltalaisen thrash metallia soittavan Megadethin 13. studioalbumi. Albumi julkaistiin 1. marraskuuta 2011 . Levyn nimi juontuu siitä, että yhtyeen laulaja-kitaristi Dave Mustaine aloitti kitaransoiton 13-vuotiaana, on syntynyt syyskuun 13. päivä ja kyseessä on yhtyeen 13. levy. Levyllä soittaa ensimmäistä kertaa sitten vuonna 2001 julkaistun The World Needs a Heron perustajajäsen ja basisti David Ellefson. Albumi ylsi ensimmäisellä listaviikollaan Suomen virallisen listan sijalle 8. == Kappaleet == # # # # # # # # # # # # # == Kokoonpano == * Dave Mustaine – soolo-, rytmikitara, laulu * Chris Broderick – soolo-, rytmikitara * David Ellefson – basso * Shawn Drover – rummut == Arvostelut == * Metacritic: 71/100Metacritic aggregate * Allmusic: Allmusic review * The A.V. Club: BThe A.V. Club * Imperiumi.net: Imperiumi.net * Kaaoszine.fi: 8/10Kaaoszine * Noise.fi: Noise.fi * PopMatters: 7/10PopMatters * Soundi: Soundi * Sputnikmusic: 3.3/5Sputnikmusic == Lähteet == == Aiheesta muualla == * * Luokka:Megadethin albumit Luokka:Vuoden 2011 albumit
Ampumahiihdon maailmanmestaruuskilpailut 1959

Ampumahiihdon maailmanmestaruuskilpailut 1959 järjestettiin Courmayeurissa, Italiassa. Ne olivat järjestyksessään toiset ampumahiihdon maailmanmestaruuskilpailut. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä. == Miehet == === 20 kilometriä === Sija Maa Kilpailija Aika 1 Vladimir Melanin 1.41.05 2 Dmitri Sokolov 1.41.15 3 Sven Agge 1.43.23 4 Martti Meinilä 1.46.26 === Joukkuekilpailu === Sija Maa Joukkue Aika 1 Vladimir Melanin Dmitri Sokolov Valentin Pšenitsyn 5.10.27 2 Sven Agge Adolf Wiklund Sture Ohlin 5.26.11 3 Knut Wold Henry Hermansen Ivar Skogsrud 5.33.47 4 Martti Meinilä Vilho Ylönen Antti Tyrväinen 5.33.49 == Mitalitaulukko == Sija Maa 1\. 2 1 0 2\. 0 1 1 3\. 0 0 1 == Lähteet == * 1959 Luokka:Vuoden 1959 urheilu Maailmanmestaruuskilpailut 1959 Luokka:Aostanlaakso
Ampumahiihdon maailmanmestaruuskilpailut 1958

Ampumahiihdon maailmanmestaruuskilpailut 1958 järjestettiin Saalfeldenissä, Itävallassa. Ne olivat järjestyksessään ensimmäiset ampumahiihdon maailmanmestaruuskilpailut. Ohjelmassa olivat miesten 20 kilometrin kilpailu sekä joukkuekilpailu. == Miehet == === 20 kilometriä === Sija Maa Kilpailija Aika 1 Adolf Wiklund 1.33.44 2 Olle Gunneriusson 1.34.13 3 Viktor Butakov 1.34.46 === Joukkuekilpailu === Sija Maa Joukkue Aika 1 Adolf Wiklund, Olle Gunneriusson Sture Ohlin, Sven Nilsson 6.23.58 2 Viktor Butakov, Valentin Pšenitsyn Dmitri Sokolov, Aleksandr Gubin 6.35.33 3 Arvid Nyberg, Asbjørn Bakken Knut Wold, Rolf Graatrud 7.23.58 == Mitalitaulukko == Sija Maa 1\. 2 1 0 2\. 0 1 1 3\. 0 0 1 == Lähteet == * 1958 Luokka:Vuoden 1958 urheilu Luokka:Itävallan hiihto Luokka:Salzburg (osavaltio) Luokka:Itävallan urheilutapahtumat